Aviv Kohavi sau Aviv Kochavi (în ebraică:אביב כוכבי, născut la 23 aprilie1964 la Kiryat Bialik) este un militar israelian, general-locotenent și șeful Statului Major al armatei israeliene, începând din ianuarie 2019. El a ocupat în anii 2017-2019 funcția de adjunct al șefului Statului Major al armatei israeliene. Kohavi a comandat Divizia Gaza în cursul dezangajării unilaterale a Israelului din Fâșia Gaza și ulterior (2014-2017) a fost comandantul Comandamentului de Nord al armatei israeliene. Între 2010-septembrie 2014 a servit ca comandantul serviciului militar de informații ale armatei. S-a distins in mod deosebit în Cel de-al Doilea Război din Liban din 2006 și în stăvilirea valului de teroare din Intifada al Aqsa.